A kakaó

1. Jellemezze a kakaónövényt!
A kakaó (Theobroma cacao) a trópusi éghajlaton élő fa. Csak Ny-Afrikában, D-Amerika középső és északi részein és Ázsia egyes helyein termesztik. A kakaófa rendkívül érzékeny, ezért a fiatal magoncok különleges gondozást igényelnek. Csak néhány hónap múlva ültetik ki őket az ültetvényekre. Védelemre szorulnak a széllel és a túlzott napsugárzással szemben. Ezt gyakran a közelükbe telepített banán-, kókusz- vagy citromfákkal biztosítják, amelyeket „kakaóanyák”-nak neveznek. A kakaó 5-8m magasra növő fa, amely 4-5 éves korára fényes, sötét felületű leveleket hoz. Virágai és az abból kifejlődő toktermések a növény törzsén és ágain jönnek létre (kauliflór virágzat és termés).

2. Mit tud a kakaótermésről?

A kakaótermés külső rétege kemény, majdnem fás. A termés 7,5-10cm széles, 15-25cm hosszú, nyújtott ellipszis alakú. Kezdetben zöld, majd piros színű. A termésfal vastag, belső rétege húsos, belsejében 5 cellában 5x 10-12 mag található. A magok 2,5cm átmérőjű lapos vagy gömbölyded alakúak.
3. Hogyan történik a kakaó helyi feldolgozása?

A kakaót évente 2x szüretelik, a termést nagy acélkésekkel vágják le, kosarakba gyűjtik, majd a termést ún. fermentációs körzetekbe szállítják. Itt a babokat kézzel vagy géppel kiszabadítják, majd fermentálják. Ezután a magokat szárítják és csomagolják.
4. Milyen kakaópor típusokat ismer?
Natúr kakaóporok:
· zsíros (20-24% kakaóvaj-tartalom)

· sovány (8-20% kakaóvaj-tartalom)

Nes kakaóporok.

5. Hogyan és mennyi ideig lehet a kakaóporokat tárolni?

A kakaóporokat max. 25C-on, 72% relatív páratartalmon, tiszta, száraz, jól szellőző helyiségben, más élelmianyagoktól elkülönítve kell tárolni. Így a natúr kakaóporok 6-12 hónapig, míg az instant kakaóporok műanyag üvegben 18 hónapig tárolhatóak.
6. Egészítse ki!

A MÉ 1-3-73/241 szerint a kakaópor: „hidraulikus préseléssel nyert kakaópogácsából mechanikus eljárással készített por alakú termék, amely szárazanyag tömegére számítva legalább 20% kakaóvajat és legfeljebb 9% vizet tartalmaz”.
7. Soroljon fel öt, hazánkban előállított kakaóport!

Forgalmazó cégek: Nestlé, Eduscho, Kraft Foods Hungária, Bedeco

Natúr kakaóporok: Szerencsi kakaópor, Csemege kakaó, Arany kakaó

Instant kakaókészítmények: Cao Boy, Siggi, Nesquick, Bedeco, Eduscho quick, Julius-Meinl
                                              quick

8. Milyen nyers kakaóbab típusokat ismer?

criollo – hosszúkás, ritkább, alacsonyabb hozamú

forastero- kerek

9. Mi a kakaópor gyártásának folyamata?
A kakaópor készítéséhez 70%-ban a savanykásabb konzum fajtákat használják és csak 30% aroma kakaóbabot adnak hozzá.

A kakaópor gyártása:
· a gyárba érkezett babot megtisztítják, osztályozzák, pörkölik.

· a pörkölés után aprítás, hántolás következik, amely során elválasztják a kakaóbab felesleges héját a magbelsőtől. A kakaóbelső 2-5 mm-s darabokra esik szét, ez a kakaótöret. Ebben max. 2% maghéj maradhat.

· ezután következik a finom aprítás, amikor is a szilárd töretet folyós állományú kakaómasszává alakítják. A massza tárolása 60-70C-os fűtött tartályban történik, amit az üledékképződés megakadályozására keverővel is ellátnak. A masszát ezután alkáliákkal kezelik, hogy a kolloid méretű részecskék lebegőképességét javítsák.
· ezt követi a kakaóvaj-tartalom beállítása. A kakaómasszából sajtolással eltávolítják a kakaóvaj feleslegét. A visszamaradó szilárd és törékeny kakaópogácsában már csak 8-20 vagy 20-24% kakaóvaj marad, attól függően, hogy száraz vagy zsíros kakaóport gyártanak belőle.

· az utolsó fázis a kakaópogácsa őrlése. ekkor állítják be a végső szemcseméretet, amely 50 

10. Mit ért instant kakaópor alatt?

Az instant kakaópor olyan készítmény, amely kész kakaóitalból vákuumban történő besűrítéssel és porlasztással készítenek.

11. Milyen csomagolásban kerül forgalomba a kész kakaópor?

A kész kakaóport 100g-os és 800g-os zacskós, 125g-os, 200g-os és 250g-os dobozos, illetve 450g-os díszdobozos kivitelbe csomagolják. Az instant készítmények 400g-os és 800g-os műanyag üveges és utántöltő tasakos csomagolásban kerülnek forgalomba.
12. Hogyan történik a kakaóital vendéglátó-ipari értékesítése?

A vendéglátásban a kakaóitalt elsősorban reggeli italként, esetleg gyermek rendezvényekre készítik. A felforralt kakaóitalt külön kannában –lehetőleg csokoládés csészében- szolgálják fel.

